Gerugte oor koalisie tussen VF Plus en ANC ‘kwaadwillig’Die brief wat op sosiale media versprei word. Volgens Mulder word die gerugte versprei deur individue wat die VF Plus wil benadeel. “Die party se standpunt oor koalisies, soos voor die verkiesing gestel, het nie verander nie. Dit behels dat besluite oor koalisies nie op plaaslike vlak geneem sal word nie, maar deur die VF Plus se hoogste beleidsliggaam.” Gerugte doen op sosiale media die ronde dat die ANC die VF Plus in ŉ brief versoek het om dringend met hulle te vergader oor ŉ moontlik koalisie in twee Limpopo-munisipaliteite. In die Modimolle/Mookgopong-munisipaliteit (Nylstroom, Naboomspruit en Vaalwater) het die ANC 47,58% van die stemme en 13 setels gekry. Die DA het 24,11% van die stemme en sewe setels gekry. Die EFF het 19,44% van die stemme en ses setels gekry terwyl die VF Plus 5,88% van die stemme en twee setels gekry het. In die Thabazimbi-munisipaliteit (wat Amandelbult, Thabazimbi en Northam insluit) het die ANC 45,3% van die stemme en tien setels gekry, die DA 22,21% van die stemme en vyf setels, die EFF 20,24% van die stemme en vyf setels en die VF Plus het 2,7% van die stemme en een setel gekry. Dr. Mulder het gesê teoreties moet finale besluite binne 14 dae geneem word. “Die hoofriglyn in onderhandeling sal wees hoe die belange van die VF Plus se kiesers die beste in ŉ munisipaliteit bevorder kan word,” het hy gesê.